# Quirbajon

Quirbajon (Quirbajou en francés) es una comuna lengadociana situada dins lo departament d'Aude e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Quirbajon :
| Ginòlas per un quadripunt Codons | Quilhan | Bèlvianes e Cavirac |
| Belvís | | Sant Martin de Les |
| | Marçan | Calhan |

## Toponimia

Las fòrmas ancianas son locus de Queriobajone, al sègle XIII, Bastida de Quintio Baione, en 1360, La Bastide de Queribais, en 1371-1589, Quierbola, en 1372-1589, de Guerjabaronne, en 1389-1589, Querbaran, en 1392-1589, Curbare... Quetrabonne, en 1410-1589, Quiérebajou, en 1571, Quierbaron, en 1589, Quirabaiou... Quirabajou, en 1594, Quirbajou, en 1781. Quirbajon seriá format del pre-indoeuropèu *car-ium [latinizacion], « ròc », e de l'ancian nom del vilatge, el-meteis vengut del nom latin d'òme Bagia ambe'l sufixe -onem. I a tanben dins la comuna e dins la de Marçan Quirhaut (nom francés), ancian vilatge situat al sud del Picoulet de Quirhaut e prèp d'un camin que mena de Quirbajon (e d'Atsat) al plan del País de Saut (per La Pèira, prèp de la RD 613), que lo segond element , lo latin altus, « naut » poiriá s'opausar a Quirbajon se lo segond element d'aquel èra una deformacion de baish, baix, mot pas impossible entre Gasconha e Catalonha, e d'un sufixe diminutiu -on; la fòrma francesa Queribais de 1371-1589 (mes sembla dobtosa) semblariá convidar a aquela interpretacion, atal coma la varietat de las atestacions (sembla que la consonanta -j- èra pas totjorn coneguda), que demòra especulativa çaquelà. La rasic *kar- es generalament considerada coma pre-indoeuropèa, mes aculhida pel celtic (cf. cairn, Karnag, ambe'l sens de « molon de pèiras de foncion funerala » : carnitu, carnitus, « a / an erigit una tomba »). La fòrma *cariu- es abondosament representada dins aquelas tèrras pirenencas e prepirenencas, tant del costat lengadocian (Quercòrb, Quergut, Quirinal, Quirinaut) coma catalan (Queralbs, Queralt, Lo Quer Foradat). Es tanben abondosa en Auvèrnhe (mots en chièr-).

### Quirhaut (en francés)

Las fòrmas ancianas son Locus de Querio Alto, als sègles XIII-XVIII, Nostre Dame de Queriaut, en 1266-1639, Quetral [latinizacion parciala de Queiral(t) ?], en 1410, Guiraulte en Sault, en 1503, Guiraud, en 1594, La Gleize de Guiraud, en 1594, La seigneurie de Quiraud, en 1594, Quirnaut, al sègle XVIII, Eglise de Quirhaut en ruines, sense data. Véser le paragrafe precedent per la primièra sillaba. La segonda ven del latin altus e la fòrma recenta (quand es prononciada !) es probablament Quirnaut (atestacion del sègle XVIII).

## Administracion

Lista dels cònsols successius :
| Periòde | Periòde | Identitat | Etiqueta |
| 2020 | (2026) | Jacques de la Piquerie | |
| après 2014 | 2020 | Thierry Cabrol | esquèrra, sense etiqueta |
| març de 2008 | après 2014 | Hubert Manichon | |
| març de 2001 | 2008 | Pierre Pouytes | |
| | 2001 | | |
| Totas las donadas son pas encara conegudas. |||||
* A la refòrma cantonala de 2014, aplicada en 2015, la comuna, qu'èra del canton de Quilhan, i demorèt. Tornèron batejar lo canton Canton de la Val Nauta d'Aude (traduccion) per decret del 27 de decembre 2015.

## Demografia

modificar « persona »  v · d · m 
Evolucion demografica Populacion comunala actuala (2013): 47, totala: 47 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 192 | 205 | 193 | 201 | 230 | 225 | 228 | 240 | 240 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 224 | 243 | 222 | 252 | 258 | 244 | 243 | 231 | 192 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 174 | 164 | 150 | 100 | 101 | 106 | 90 | 69 | 50 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 28 | 25 | 18 | 20 | 29 | 38 | 36 | 36 | 36 39 |
| 2009 | 2010 |
| 38 41 | 37 40 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 54 abitants e la densitat èra de 3,87 ab/km².

## Véser tanben

* Comunas d'Aude

## Ligams extèrnes

* Quirbajon sul site de l'Insee

## Nòtas

* 1 2 3 Abbé Sabarthès, Dictionnaire topographique du département de l'Aude, 1912, p. 337, legir en linha https://gallica.bnf.fr/ark:/12148/bpt6k110095d/f429.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 551
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 105-106
* Portal de Lengadòc